
DIRECȚIA DE ASISTENȚĂ SOCIALĂ SIGHIȘOARA SIGHIȘOARA
C O N S I L I U L    L O C A L    S I G H I Ș O A R A

	

                                                       A N U N Ţ
privind acordarea ajutoarelor pentru încălzirea locuinței  - ajutoare pentru gaze naturale, ajutoare pentru energie electrică și ajutoare pentru combustibili solizi și/sau petrolieri, pentru perioada sezonului rece noiembrie 2026 – martie 2027, precum și a suplimentului pentru energie

Consumatorii vulnerabili de energie din municipiul Sighișoara care utilizează pentru încălzirea locuinței gaze naturale, energie electrică sau combustibili solizi și/sau petrolieri, beneficiază în perioada sezonului rece noiembrie 2026 – martie 2027 de AJUTOR PENTRU ÎNCĂLZIREA LOCUINȚEI conform Legii nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare.
Venitul mediu net lunar până la care se acordă ajutorul pentru încălzire este de 1.386 lei/persoană, în cazul familiei, și 2.053 lei, în cazul persoanei singure.
Ajutorul pentru încălzirea locuinței se acordă pentru un singur sistem utilizat pentru încălzirea locuinței, în funcţie de venitul mediu net lunar pe membru de familie sau al persoanei singure, după caz, prin compensarea procentuală a cheltuielilor de încălzire, aplicată la valorile de referință, după cum urmează:

	AJUTOARE PENTRU ÎNCĂLZIREA LOCUINȚEI

	Valoare de referință: 
-250 lei/lună, pentru gaze naturale;
-500 lei/lună, pentru energie electrică;
-320 lei/lună, pentru combustibili solizi și/sau petrolieri.

	
Venit net lunar/membru de familie sau al
persoanei singure

	Compensare procentuală din valoarea de referință
	Ajutor maxim

	
	
	Gaze naturale
	Energie electrică
	Combustibili solizi sau petrolieri

	până la 200 lei
	100%
	250
	500
	320

	între 200,1 lei şi 320 lei
	90%
	225
	450
	288

	între 320,1 lei şi 440 lei
	80%
	200
	400
	256

	între 440,1 lei şi 560 lei
	70%
	175
	350
	224

	între 560,1 lei şi 680 lei
	60%
	150
	300
	192

	între 680,1 lei şi 920 lei
	50%
	125
	250
	160

	între 920,1 lei şi 1.040 lei
	40%
	100
	200
	128

	între 1.040,1 lei şi 1.160 lei
	30%
	75
	150
	96

	între 1.160,1 lei şi 1.280 lei
	20%
	50
	100
	64

	între 1.280,1 lei şi 1.386 lei
	10%
	25
	50
	32

	                                  În cazul persoanei singure

	între 1.280,1 lei şi 2.053 lei
	10%
	25
	50
	32



Ajutorul pentru încălzire se acordă numai pentru o singură locuinţă, respectiv pentru locuinţa de domiciliu sau, după caz, de reşedinţă.

De asemenea, potrivit Legii nr. 226/2021, familiile și persoanele singure ale căror venituri sunt de până la valoarea de 1.386 lei/persoană, în cazul familiei, și respectiv 2.053 lei, în cazul persoanei singure, beneficiază lunar, inclusiv în perioada sezonului rece, de un SUPLIMENT PENTRU ENERGIE în sumă fixă, acordat în funcție de sursele de furnizare a energiei utilizate, în cuantum de:
a) 30 lei/lună pentru consumul de energie electrică;
    	b) 10 lei/lună pentru consumul de gaze naturale;
    	c) 20 lei/lună pentru consumul de combustibili solizi şi/sau petrolieri.
În situaţia în care singura sursă de energie utilizată este energia electrică, cuantumul suplimentului este de 70 lei/lună.
Suplimentul pentru energie se acordă cumulat în funcţie de sursele de furnizare a energiei utilizate în locuinţă.
Suplimentul pentru energie se acordă lunar tuturor beneficiarilor ajutorului pentru încălzirea locuinţei, precum şi familiilor sau persoanelor singure care nu au stabilit dreptul la ajutorul pentru încălzire, dar care se încadrează în limitele de venituri mai sus menționate.

Formularul de Cerere-declarație pe propria răspundere pentru acordarea ajutorului pentru încălzirea locuinței și a suplimentului pentru energie și lista actelor necesare pentru acordarea acestor drepturi, pot fi ridicate de la sediul Direcției de Asistență Socială Sighișoara, Piața Muzeului, nr. 7, camera 9, începând cu data de 1 octombrie 2026, sau pot fi descărcate de pe site-ul Direcției de Asistență Socială Sighişoara, la adresa www.das-sighisoara.ro. 

Poate solicita acordarea ajutorului reprezentantul familiei sau, după caz, persoana singură care îndeplineşte condiţiile legale de acordare a dreptului, în calitate de titular al ajutorului, care poate fi după caz: proprietarul locuinţei, succesorul de drept al acestuia, persoana care a înstrăinat locuinţa în baza unui contract cu clauză de întreţinere sau cu rezerva dreptului de abitaţie/uzufruct, titularul contractului de închiriere, comodat, concesiune al acesteia ori alt membru de familie major şi împuternicit de proprietarul locuinţei sau de titularul contractului de închiriere ori, după caz, reprezentantul legal al persoanei singure care nu a împlinit vârsta de 16 ani sau al persoanei singure care nu are capacitate de exercițiu (persoane puse sub interdicție, etc.).

Pentru a beneficia de ajutor pentru încălzirea locuinței și supliment pentru energie începând cu luna noiembrie 2026, solicitanții pot depune cererile pentru acordarea acestor drepturi, complet şi corect întocmite, în perioada 1 octombrie 2026 – 30 octombrie 2026, la sediul Primăriei Sighișoara, camera 9 - Direcția de Asistență Socială Sighişoara.

Programul pentru ridicarea formularelor de cerere precum şi pentru depunerea acestora este următorul:
- de luni până joi între orele 8,30 – 13,00;
- vineri între orele 8,30 – 12,00.

La depunerea cererilor pentru acordarea ajutorului pentru încălzirea locuinței și a stimulentului pentru energie, solicitanţii au obligația să prezinte următoarele: 
- cerere-declarație pe propria răspundere pentru acordarea unor drepturi de asistență socială – formular- tip pus la dispoziție de Direcția de Asistență Socială Sighișoara;
 - acte doveditoare, în original şi copie, privind componenţa familiei (acte de identitate, certificate de naştere ale copiilor, certificat de căsătorie, hotărâre judecătorească/acord de mediere/convenție notarială privind exercitarea autorității părintești și stabilirea locuinței copilului la unul dintre părinți, sau, după caz, hotărâre judecătorească sau hotărârea comisiei pentru protecţia copilului privind instituirea tutelei/curatelei, respectiv măsura plasamentului);
- dovezi de venituri nete din luna anterioară depunerii cererii, pentru toţi membrii familiei (cupoane pensie, adeverințe de salariu cu venitul net, inclusiv valoarea bonurilor de masă; cupoane indemnizații șomaj; cupoane indemnizaţii/stimulent pentru creşterea copilului; cupoane indemnizaţii lunare pentru persoanele cu handicap; alocaţii pentru minorii dați în plasament familial sau încredinţați spre creştere şi educare; acte doveditoare ale veniturilor provenite din închirieri, dobânzi, dividende, părţi sociale, renta/subvenţie agricolă, etc.; declaraţie privind alte venituri realizate);
- copie după documentul care atestă calitatea în care titularul ajutorului deține locuința (actul de proprietate sau închieriere, actul din care rezultă că exercită un drept de folosință asupra locuinței, în condițiile legii, împuternicire legală etc.);
- copia certificatului de înmatriculare al autoturismului sau motocicletei (dacă este cazul);
- acte doveditoare privind locuința sau bunurile deținute de membrii familiei în alte unități administrativ-teritoriale;
- ultima factură de furnizare a gazelor naturale și/sau energie electrică (se vor prezenta ambele facturi în cazul în care se solicită și acordarea stimulentului pentru energie iar familia/persoana singură utilizează ambele surse de furnizare a energiei).

La stabilirea venitului net lunar al familiei sau, după caz, al persoanei singure se iau în considerare toate veniturile nete pe care persoana singură, respectiv fiecare membru al familiei membrii acesteia le-au primit/realizat în luna anterioară solicitării ajutorului de încălzire, inclusiv cele care provin din drepturi de asigurări sociale de stat, asigurări de şomaj, indemnizaţii, alocaţii şi ajutoare cu caracter permanent, indiferent de bugetul din care se suportă, obligaţii legale de întreţinere față de copii și/sau față de părinți şi alte creanţe legale, cu excepţia:
a) sumelor primite cu titlu de prestații sociale acordate în baza Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare; 
    	b) venitului minim de incluziune, prevăzut de Legea nr. 196/2016 privind venitul minim de incluziune, cu modificările şi completările ulterioare;
    	c) alocaţiei de stat pentru copii, acordată în baza Legii nr. 61/1993 privind alocaţia de stat pentru copii, republicată, cu modificările şi completările ulterioare;
    	d) sumele acordate ca burse sau alte forme de sprijin financiar destinate exclusiv pentru susţinerea educaţiei preşcolarilor, elevilor şi studenţilor, prin programe ale Ministerului Educaţiei Naţionale şi Cercetării Ştiinţifice, altor instituţii publice şi private, inclusiv organizaţii neguvernamentale;
           	e) sumele primite din activitatea desfăşurată ca zilier, în condiţiile Legii nr. 52/2011 privind exercitarea unor activităţi cu caracter ocazional desfăşurate de zilieri, republicată, cu modificările şi completările ulterioare, precum şi cele obţinute în calitate de prestator casnic în baza Legii nr. 111/2022 privind reglementarea activităţii prestatorului casnic;
          	f) sumele primite de persoanele apte de muncă din familie ca urmare a participării la programe de formare profesională organizate în condiţiile legii, dacă acestea nu au titlu de venituri salariale;
         	g) sumele primite ocazional din partea unor persoane fizice ori juridice, precum şi sumele cu titlu de ajutor de urgenţă primite de la bugetul de stat sau local;
         	h) stimulentul educaţional acordat potrivit prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, republicată, sub formă de tichet social pentru stimularea participării în învăţământul preşcolar a copiilor proveniţi din familii defavorizate;
         	i) sumele ocazionale acordate de la bugetul de stat sau bugetele locale cu caracter de despăgubiri ori sprijin financiar pentru situaţii excepţionale;
        	j) ajutorul pentru încălzirea locuinţei şi suplimentul pentru energie acordate în baza Legii nr. 226/2021, cu modificările ulterioare;
        	k) indemnizaţia lunară de hrană acordată în baza Legii nr. 584/2002 privind măsurile de prevenire a răspândirii maladiei SIDA în România şi de protecţie a persoanelor infectate cu HIV sau bolnave de SIDA, cu modificările şi completările ulterioare, şi indemnizaţia lunară de hrană prevăzută de Legea nr. 302/2018 privind măsurile de control al tuberculozei;
       	l) sumele primite cu titlu de sprijin, asigurate din bugetul de stat sau fonduri nerambursabile, acordate în baza legii sau în baza programelor operaţionale aprobate.

În cazul în care cel puţin unul dintre membrii familiei are în proprietate, închiriere, comodat ori altă formă de deţinere cel puţin unul dintre bunurile cuprinse în Lista bunurilor ce conduc la excluderea acordării venitului minim de incluziune, prevăzută în Anexa 4 la normele metodologice de aplicare a Legii nr. 196/2016, aceasta nu beneficiază de acest drept.









ANEXA 4
la normele metodologice de aplicare a Legii nr. 196/2016




LISTA
bunurilor ce conduc la excluderea acordării ajutoruluipentru încălzirea locuinței

A. Bunuri imobile

    Clădiri, alte spaţii locative în afara locuinţei de domiciliu, precum şi terenuri situate în intravilan cu suprafaţa de peste 1.200 mp în zona urbană şi 2.500 mp în zona rurală, în afara terenurilor de împrejmuire a locuinţei şi a curţii aferente

B. Bunuri mobile

    1. Mai mult de un vehicul cu o vechime mai mare de 10 ani, cu drept de circulaţie pe drumurile publice
    2. Autovehicul cu drept de circulaţie pe drumurile publice cu o vechime mai mică de 10 ani, cu excepţia celor utilizate şi/sau adaptate pentru transportul persoanelor cu dizabilităţi
    3. Şalupe, bărci cu motor, iahturi sau alte tipuri de ambarcaţiuni, cu excepţia celor necesare pentru transport în cazul persoanelor care locuiesc în aria Rezervaţiei Biosferei "Delta Dunării"

    NOTĂ:

    În situaţia în care unul sau mai multe bunuri aflate în proprietatea persoanei singure/familiei beneficiare de venit minim de incluziune este dat în închiriere/arendă/concesiune, acest bun va fi luat în calcul pentru persoana/familia care îl are în închiriere/arendă/concesiune, iar pentru proprietarul de drept se va lua în calcul valoarea obţinută în urma cedării dreptului de folosinţă a bunului.
    Persoana sau familia care deţine pe lângă locuinţa de domiciliu o cotă-parte dintr-o altă clădire/spaţiu locativ/imobil poate beneficia de venit minim de incluziune indiferent de mărimea cotei, dacă prin această posesiune nu poate valorifica bunul respectiv.

    C. Depozite bancare
    Cel puţin unul dintre membrii familiei deţine, în calitate de titular, unul sau mai multe conturi/depozite bancare, a căror sumă totală este mai mare de 3 ori faţă de valoarea câştigului salarial mediu brut prevăzut de Legea asigurărilor sociale de stat.


    NOTĂ:
    Deţinerea unuia dintre bunurile menţionate conduce la excluderea acordării ajutorului pentru încălzirea locuinței.

